Arneberg kirke

Arneberg kirke er en langkirke fra 1878 i Åsnes kommune, Innlandet fylke. Kirken hører inn under Solør, Vinger og Odal prosti, Hamar bispedømme.

Byggverket er i tømmer og har 460 plasser.

Egenartet altertavle av Erling Nortvedt.

Historie
Arneberg kirke ble bygget på dugnad av bygdefolket på Østsiden av Glomma i Hof i Solør. Fram til Arneberg kirke ble innviet i 1878 måtte folk fra Østsiden over Glomma til Hof kirke for å komme til kirke. Den 8. oktober 1871 var det konfirmasjon, og 3 personer druknet i Glomma på vei til kirken.  Oppsittere og grunneiere på Østsiden tok derfor initiativet til byggingen av kirken, og kirkens grunn ble gitt av Einar Christiansen Arneberg.

Arkitekt Henrik Nissen i Kristiania ble engasjert for å utforme den nye kirken. Byggmester Nils Nilsen Hunsager ledet arbeidet med byggingen. Tømmerkirken sto tilnærmet ferdig – og ble innviet – i 1878. Utvendig panel på fikk den først i 1900. I forbindelse med 100-årsjubileet i 1978 ble den malt innvendig tilbake til de opprinnelige fargene fra 1878.

 Referanser 

 Eksterne lenker 


 Arneberg kirke, Artemisia.no
 Kirker i Åsnes kommune

Kategori:Kirker i Åsnes
Kategori:Kirker i Solør, Vinger og Odal prosti
Kategori:Kulturminner i Åsnes
Kategori:Norske kirker fra 1878
Kategori:Byggverk tegnet av Henrik Nissen
Kategori:Günther Schüssler
Kategori:Langkirker i Hamar bispedømme